Anskaffelse [saksnummer] [navn på anskaffelse]

Vedlegg 7 – Offentlig innsyn

Allmenheten har rett til innsyn i tilbud, anskaffelsesprotokoll og andre konkurransedokumenter. Dette gjelder også tilbud inngitt i konkurransen. Ved begjæring om innsyn i et tilbud skal oppdragsgiver vurdere om tilbudet inneholder opplysninger som oppdragsgiver har taushetsplikt om. Eventuelle taushetsbelagte opplysninger skal sladdes fra tilbudet før innsyn kan gis.

Taushetsbelagte opplysninger i en offentlig anskaffelse vil typisk være opplysninger som er å regne som forretningshemmeligheter. Av forvaltningslovens § 13 første ledd nr. 2 følger det at taushetsplikten omfatter opplysninger om «tekniske innretninger og fremgangsmåter eller drifts- og forretningsforhold som vil være av konkurransemessig betydning å hemmeligholde av hensyn til den som opplysningen angår».

Tilbyder bes om å sladde opplysningene i sitt tilbud som anses som taushetsbelagte. Den sladdede versjonen av tilbudet skal vedlegges tilbudet. Tilbyder bes også om å gi begrunnelse i tabellen nedenfor for hvorfor de enkelte opplysningene, som ønskes sladdet, bør unntas offentlighet. Den første linjen i tabellen inneholder et eksempel på en slik begrunnelse.

Det presiseres at sladding av tilbud er oppdragsgivers selvstendige ansvar, og at informasjonen som blir gitt i tabellen under er kun veiledende.

|  |  |  |  |
| --- | --- | --- | --- |
| **Vedlegg/****dokumentnavn** | **Pkt. nr** | **Hvor i dokumentet opplysningen er plassert** | **Begrunnelse for hvorfor opplysningen bør unntas offentlighet** |
| Vedlegg 3 – Prisskjema | Arkfane prisliste | Kolonne E – Enhetspriser | De sladdede opplysninger inneholder enhetspriser som anses som forretningshemmelighet. Innsyn i enhetsprisene kan utnyttes av konkurrenter i forbindelse med en senere konkurranse. Enhetsprisene anses dermed å være av konkurransemessig betydning å hemmeligholde. |
|  |  |  |  |

**Nyttige lenker:**

* <https://anskaffelser.no/nn/avtaler-og-regelverk/innsyn-og-offentleghet>